**Crna Gora**

**Opština Mojkovac**

**Br.01-307/23-**

**Mojkovac 18.04.2023.g.**

Na osnovu člana 20. Zakona o poljoprivredi i ruralnom razvoju ( “Sl.list CG”, br. 56/09 ) i na osnou člana 19., 70. i 72. Statuta Opštine Mojkovac ( “Sl.list CG – opštinski propisi”, br.31/10, Predsjednik Opštine Mojkovac, donosi

**PROGRAM**

**PODSTICAJNIH MJERA RAZVOJU POLJOPRIVREDE NA PODRUČJU OPŠTINE MOJKOVAC ZA 2023.GODINU - AGROBUDZET**

OPŠTI DIO

Ovim Programom se utvrđuju aktivnosti, korisnici, kriterijumi, uslovi, način i postupak ostvarivanja podsticajnih mjera, visina i potrebna dokumentacija za dobijanje podsticajnih sredstava, kao i nadzor nad korišćenjem budzetskih sredstava Opštine Mojkovac opredijeljenih za ove svrhe.

Sredstva predviđena ovim Programom opredijeljena su u Budzetu Opštine Mojkovac za 2023.godinu u ukupnom iznosu od 135.000,00 €.

RASPODJELA SREDSTAVA

|  |  |  |
| --- | --- | --- |
| **Red.br.** | **Naziv podsticajne mjere** | **Planirani iznos** |
| 1. | Podrška proizvodnji mlijeka | 2.000,00 € |
| 2. | Osiguranje registrovanih poljoprivrednih proizvođača | 2.000,00 € |
| 3. | Program unapređenja pčelarstva | 5.500,00 € |
| 4. | Modernizacija poljoprivredne proizvodnje i zadovoljavanje standarda u poljoprivrednoj proizvodnji | 4.000,00 € |
| 5. | Podrška u nabavci opreme za navodnjavanje, dovodnih linija do zasada i izradi bunara | 6.000,00 € |
| 6. | Podrška izgradnji zaštićenih prostora – plastenika, nabavci plasteničkog rasada i sjemenskog materijala | 5.000,00 € |
| 7. | Poribljavanje i uređenje priobalja rijeke „Tare“ u flaj - fišing zonama | 2.000,00 € |
| 8. | Subvencija polisa za poljoprivrednu proizvodnju | 10.000,00 € |
| 9. | Podrška poboljšanju uslova života na katunima | 8.000,00 € |
| 10. | Upravljanje rizicima u poljoprivrednoj proizvodnji | 3.000,00 € |
| 11. | Podrška podizanju i opremanju voćnih zasada | 5.000,00 € |
| 12. | Promocija poljoprivrednih proizvoda i poljoprivrede | 5.000,00 € |
| 13. | Izrada projektne dokumentacije | 10.000,00 € |
| 14. | Nabavka opreme za cijeđenje voća,ostaluu preradu i finalni proizvod | 5.000,00 € |
| 15. | Direktna plaćanja u organskoj proizvodnji | 2.000,00 € |
| 16. | Subvencija za nabavku sitne mehanizacije | 20.000,00 € |
| 17. | Podrška razvoju stočarstva i živinarstva | 40.500,00 € |
| **Suma** | | **135.000,00 €** |

|  |  |
| --- | --- |
| 1. **Podrška proizvodnji mlijeka** | |
| Razlozi za podršku | Od ukupne proizvodnje mlijeka u Opštini Mojkovac većina neprerađenog mlijeka ostaje na gazdinstvu i domaćinstva to mlijeko prerađuju u mlječne proizvode (sir i kajmak) ili koriste za vlastitu potrošnju. Ti proizvodi pojavljuju se na organizovanom tržištu u veoma ograničenom obimu. S druge strane potražnja za komercijalnim mlječnim proizvodima je sve veća, posebno u turističkim područjima.  Niska proizvodnja mlijeka po grlu i po gazdinstvu na jednoj strani i sve veći zahtjevi u pogledu kvaliteta mlijeka na drugoj strani smanjuju interes proizvođača mliijeka za prodaju mljekarama. Podizanje konkurentnosti mljekarskog sektora kroz direktnu podršku proizvođačima može znatno ubrzati razvoj tržišne proizvodnje mlijeka i njeno prilagođavanje standardima EU. |
| Ciljevi | * podizanje konkurentnosti tržišne proizvodnje mlijeka; * podsticanje razvoja komercijalne proizvodnje mlijeka za isporuku mljekarama; * povećanje ukupne proizvodnje mlijeka; * povećanje udjela otkupljenog mlijeka u ukupnoj proizvodnji mlijeka; * unapređivanje kvaliteta mlijeka; * ukrupnjivanje poljoprivrednih gazdinstava za proizvodnju mlijeka. |
| Opis mjere i kriterijumi za podršku | Podrška ima oblik premije po litru isporučenog mlijeka mljekarama i sirarama i iznosi 0,06 € po litru. Isplata se vrši mjesečno mljekarama na osnovu spiska koji Opštini dostavlja Ministarstvo poljoprivrede, šumarstva i vodoprivrede. |
| Korisnici | Svi proizvođači koji isporučuju mlijeko registrovanim mljekarama i sirarama na teritoriji države. |
| Način  plaćanja | Preko mljekara i sirara, gotovinske isplate poljoprivrednim proizvođačima po spiskovima mljekara i sirara dostavljenih od strane Ministarstva poljoprivrede šumarstva i vodoprivrede.. |
| Realizacija | Sekretarijat za poljoprivredu, vodoprivredu i ekonomski razvoj u saradnji sa MPŠV, opštinskim organima i registrovanim mljekarama. |
| Procedura realizacije | * spiskovi proizvođača sa podacima o mjesečnim količinama isporučenog mlijeka su osnov za obračun i isplatu premija; * registrovane mljekare i sirare dostavljaju spiskove sa podacima najkasnije do 10-og u mjesecu za otkupljeno mlijeko u prethodnom mjesecu; * po ugovoru sa mljekarama i sirarama isplate premija se vrše mjesečno mljekarama koje su dužne premije proslijediti svojim kooperantima; * ukoliko neka mljekara ili sirara redovno ne izmiruje obaveze proizvođačima mlijeka, premija se isplaćuje direktno proizvođačima. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **2.000,00 €** |

|  |  |
| --- | --- |
| 1. **Osiguranje registrovanih poljoprivrednih proizvođača** | |
| Razlozi za podršku | Poljoprivredni proizvođači da bi ostvarili prava na korišćenje odgovarajućih mjera podrške usmjerenih u poljoprivrednu proizvodnju i učešća u projektima u oblasti poljoprivrede i ruralnog razvoja neophodno je da budu upisani u Registru poljoprivrednih proizvođača .  Opština Mojkovac za upis u Registar poljoprivrednih proizvođača i osiguranje opredjeljuje sredstva u vidu subvencija od 30 % na ime uplate poljoprivrednika za penzijsko i zdravstveno osiguranje. |
| Ciljevi | * Smanjenje nezaposlenosti na teritoriji Opštine Mojkovac; * Popravljanje socijalnog statusa poljoprivrednih proizvođača; * Mogućnost apliciranja u projektima namijenjenim za poljoprivrednu proizvodnju. |
| Opis mjere i kriterijumi za podršku | Registrovani poljoprivredni proizvođač nakon uplate penzijsko-zdravstvenog osiguranja za 2022.godinu podnosi zahtjev službi za poljoprivredu. Uz zahtjev prilaže dokaz o uplati osiguranja, kopiju lične karte kao i rješenje o Registraciji kod MPŠV.  Podrška se ogleda u direktnom plaćanju registrovanim poljoprivrednim proizvođačima u iznosu od 30% uplate poljoprivrednika za penzijsko-zdravstveno osiguranje |
| Korisnici | Poljoprivredni proizvođači registrovani kod MPŠV ( poljoprivredni osiguranici ). |
| Način  plaćanja | Direktno na žiro račun podnosioca zahtjeva. |
| Realizacija | Služba za poljoprivredu |
| Procedura realizacije | Zahtejvi sa potrebnom dokumentacijom ( dokaz o uplati osiguranja ) predaju se službi za poljoprivredu do 01.12.2023.god. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **2.000,00 €** |

|  |  |  |
| --- | --- | --- |
| 1. **Program unapređenja pčelarstva** | | |
| Razlozi za podršku | Pčelarstvo na teritoriji Opštine Mojkovac ima dugu tradiciju, a bogastvo medonosnog bilja pruža veoma povoljne uslove za razvoj. Na teritoriji Opštine pčelarstvom se bavi oko 130 pčelara sa oko 1.500 košnica. Ovom mjerom Opština Mojkovac želi da pomogne postojeća udruženja da saniraju nastalu štetu, prouzrokovanu usled pojavi bolesti “varoa”, kao i da podstakne ovdašnje pčelare da prerađuju vosak na teritoriji naše opštine. | |
| Ciljevi | * Ublažavanje posledica štete; * Povećanje broja pčelinjih zajednica; * Ponovno pokretanje porodičnog biznisa; * Podsticaj mladilh ljudi na bavljenje pčelarstvom. | |
| Opis mjere i kriterijumi za podršku | Podrška se ogleda kao:   1. Direktno plaćanje po košnici;   Pravo na podršku imaju svi pčelari sa teritorije Opštine Mojkovac upisani u registar veterinarske uprave, koji su ažurirali brojno stanje košnica za tekuću godinu. Premija će iznositi 2 € po košnici bez obzira na broj društava koji posjeduje podnosilac zahtjeva.   1. Subvencija za nabavku košnica i rojeva;   Pravo na podršku za nabavku košnica i rojeva imaju nezaposlena lica do 40 godina starsti koja se ne bave pčelarstvom. Mjera se odnosi kao vid 100 % podrške za nabavku do 5 košnica i rojeva.  Potrebna dokumentacija: zahtjev, rješenje o gazdinstvu, potvrda o nezaposlenosti, dokaz o nabavci košnica i rojeva i žiro račun.. | |
| Korisnici | Nezaposleni i registrovani pčelari sa područja Opštine Mojkovac. | |
| Način  plaćanja | Direktno na žiro račun podnosioca zahtjeva. | |
| Realizacija | Služba za poljoprivredu | |
| Procedura realizacije | Pčelari podnose zahtjev sa pratećom dokumentacijom Sekretarijat za poljoprivredu, vodoprivredu i ruralni razvoj do 01.07.2023.godine, koja po prispjeću zahtjeva vrši terenski obilazak podnosioca zahtjeva i sačinjava zapisnik i foto elaborat. | |
| Nadzor i kontrola | Sekretarijat za poljoprivredu, vodoprivredu i ruralni razvoji razvoj. | |
| **Finansijski plan** | **Direktno plaćanje po košnici** | **3.500,00 €** |
| **Nabavka košnica i rojeva** | **2.000,00 €** |
| **UKUPNO** | **5.500,00 €** |

|  |  |
| --- | --- |
| 1. **Modernizacija poljoprivredne proizvodnje i zadovoljavanje standarda u poljoprivrednoj proizvodnji** | |
| Razlozi za podršku | Veliki broj malih porodičnih gazdinstava ruralnog područja opštine ne mogu da konkurišu na IPARD projekat MPŠV CG zbog kriterijuma ( brojnog stanja stočnog fonda, opremljenosti mehanizacijom, veličine posjeda, nezadovoljavajućih agroekoloških uslova i dr.) i procedura realizacije po javnim pozivima. Postojeća oprema na gazdinstvima je zastarjela i izraubovana. Boljom opremom će se modernizovati proizvodnja, povećati produktivnost gazdinstva, zadovoljiti higijenski standardi u proizvodnji i ekonomski status samih proizvođača. |
| Ciljevi | * Modernizacija primarnih poljoprivrednih proizvođača; * Poboljšanje uslova muže u štalskim objektima; * Podizanje standarda u oblasti higijene i bezbjednosti proizvoda, zaštita životne sredine. |
| Opis mjere i kriterijumi za podršku | Kroz ovu mjeru podržava se nabavka aparata za mužu za sve poljoprivredne proizvođače koji posjeduju 1 ili više muznih grla krava ili 10 i više muznih grla koza. Cilj ovog programa je modernizacija poljoprivredne proizvodnje i dostizanja higijenskih standarda u štalskim objektima. Podrška se daje u obliku kofinansiranja do 30% vrijednosti kupljene opreme ( muzilica i sredstva za higijenu).  Podržava se vrijednost aparata za mužu čija je cijena do 1000 eura.  Kroz ovu mjeru podržava se i nabavka prostirki za ležišta i to za poljoprivredne proizvođače koji posjeduju najmanje 3 uslovna grla stoke, podrška iznosi 30 % od nabavne vrijednosti prostirki, dok za proizvođače koji posjeduju 1 ili 2 uslovna grla stoke podrška iznosi 50 % od nabavne vrijednosti prostirke..  Poljoprivredni proizvođač je obavezan da dostavi: zahtjev za podršku uz dokaze – račun o nabavci , (fiskalni račun ili drugi dokaz o plaćanju – preko banke), listing o brojnom stanju govedi ili popisni list za koze, dokaz o saradnji sa registrovanom sirarom ili mljekarom ili kopije zadnje tri potvrde izdate od strane Veterinarske ambulante koje su vlasnici dužni da imaju ako plasiraju svoje proizvode na tržište, kopiju rješenja o upisu u RPG kod MPŠV i žiro-račun. Komisija vrši obilazak svakog podnosioca zahtjeva i pravi izvještaj sa foto zapisima. |
| Korisnici | Poljoprivredni proizvođači upisani u RPG (registar poljoprivrednih gazdinstava) koji svoje priozvode prodaju registrovanoj mljekari ili sirari ili plasiraju na tržište. |
| Način  plaćanja | Direktno na žiro račun podnosioca zahtjeva. |
| Realizacija | Sekretarijat za poljoprivredu, vodoprivredu i ruralni razvoj |
| Procedura realizacije | Podnošenje zahtjeva sa potrebnom dokumentacijom vrši se službi za poljoprivredu do 01.12.2023. god. |
| Nadzor i kontrola | Sekretarijat za finansije, imovinu i ekonomski razvoj. |
| **Finansijski plan** | **4.000,00 €** |

|  |  |
| --- | --- |
| 1. **Podrška u nabavci opreme za navodnjavanje, dovodnih linija do zasada i izradi bunara** | |
| Razlozi za podršku | Opština Mojkovac raspolaže nepovoljnim klimatskim uslovima za proizvodnju pojedinih poljoprivrednih kultura, zbog čega je neophodno obezbijediti dodatna količine vode, naročito u pojedinim fazama njihovog razvoja. Najvažniji preduslov za gajenje jagodičastog voća i povrća na otvorenom polju je stvaranje uslova za mogućnost navodnjavanja.  Primjenom sistema „kap po kap“smanjuje se potrošnja vode i pojava korova, jer nema bespotrebnog vlaženja okolne površine. Sistem se može primjenjivati za različite konfiguracije terena i različite tipove zemljišta. |
| Ciljevi | * povećanje prihoda gajenih biljaka; * stabilizacija biljne proizvodnje u uslovima ekstremnih suša; * mogućnost prenošenja i razmještanja cijevi i priključaka; * pogodnost za primjenu sredstava za zaštitu bilja. |
| Opis mjere i kriterijumi za podršku | Pravo na korišćenje ovih podsticajnih sredstava imaju poljoprivredni proizvođači upisani u registar poljoprivrednih gazdinstava koji se bave biljnom ili stočarskom proizvodnjom  Kroz ovu mjeru će se podržati oprema za navodnjavanje i izgradnja bunara ( crijevo od vodoizvorišta ili bunara do parcele, priključak, pumpa, plastični bazeni i sistem „kap po kap” ).  Poljoprivredni proizvođači koji za investicije ove vrste mogu ostvariti podršku preko nekog od javnih poziva na osnovu ovoga programa mogu ostvariti dodatnu podršku od 20 % ali ne više od 400 € po zahtjevu, dok poljoprivredni proizvođači koji ne mogu ostvariti podršku preko nekog od javnih poziva, na osnovu ovog programa mogu ostvariti podršku od 50 %, ali ne više od 800 € po zahtjevu.  Potrebna dokumentacija: Zahtjev za subvenciju, fiskalni račun i faktura, uplatnica o izvršenoj nabavci, rješenje o upisu u registar gazdinstava kod MPŠV i žiro račun. |
| Korisnici | Poljoprivredni proizvođači upisani u registar poljoprivredni gazdinstava kod MPŠV. |
| Način  plaćanja | Direktno na žiro račun podnosioca zahtjeva. |
| Realizacija | Sekretarijat za poljoprivredu, vodoprivredu i ruralni razvoj |
| Procedura realizacije | Proizvođači podnose zahtjev službi za poljoprivredu do 15.11.2023.godine. Nakon podnošenja zahtjeva komisija obilazi proizvođače nakon čega sačinjava zapisnik o zatečenom stanju. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **6.000,00 €** |

|  |  |
| --- | --- |
| 1. **Podrška izgradnji zaštićenih prostora – plastenika, nabavci plasteničkog rasada i sjemenskog materijala** | |
| Razlozi za podršku | Imajući u vidu nepovoljne klimateske uslove na teritoriji Opštine Mojkovac, mali broj poljoprivrednih proizvođača koji se bave proizvodnjom povrća u zaštićenom prostoru za potrebe lokalnmog tržišta kao i sve veća potražnja za kvalitetnim proizvodima proizvedenim na našem području predstavljaju predstavljaju razlog za stimulaciju lokalnih poljorivrednih proizvođača za bavljenje ovom granom poljoprivredne proizvodnje. |
| Ciljevi | * povećanje proizvodnje; * poboljšanje kvaliteta proizvoda; * povećanje konkurentnosti; * produženje sezone gajenja povrća. |
| Opis mjere i kriterijumi za podršku | Subvencija se sastoji u povratu dijela sredstava za poljoprivredne proizvođače upisane u RPG u visini od 50 % za kupljene plastenike površine od 50 do 100 m², kao i nabavku plasteničkog najlona i to za plastenike minimalne površine od 50 m². Kroz ovu liniju podržaće se i nabavka plasteničkog rasada za površinu od najviše 200 m² ( do 250 sadnica na 50 m²), kao i sjemenskog materijala za luk na površini od 300 m² do 5000 m² i žitarice na površini od 0,50 ha do 5,00 ha.  Visina podrške iznosi 50 % od vrijednosti sjemenskog materijala.  Potrebna dokumentacija:   * zahtjev; * fiskalni račun; * žiro – račun; * dokaz o upisu u registar poljoprivrednih gazdinstava kod MPRR. |
| Korisnici | Poljoprivredni proizvođači upisani u registar poljoprivrednih gazdinstava MPŠV. |
| Način  plaćanja | Direktno na žiro račun podnosioca zahtjeva. |
| Realizacija | Sekretarijat za poljoprivredu, vodoprivredu i ruralni razvoj |
| Procedura realizacije | Proizvođači podnose zahtjev službi za poljoprivredu do 15.07.2023.godine. Nakon podnošenja zahtjeva komisija obilazi proizvođače nakon čega sačinjava zapisnik i fotoelaborat. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **5.000,00 €** |

|  |  |
| --- | --- |
| 1. **Poribljavanje i uređenje priobalja rijeke Tare u flaj-fišing zonama** | |
| Razlozi za podršku | Ribolovne vode na teritoriji Opštine Mojkovac svojim kapacitetom – čistom i kiseonikom bogatom vodom predstavljaju veliki potencijal za razvoj sportsko – ribolovnog turizma. Glavni problem sa kojim se susreću ribolovna društva jeste očuvanje ribljeg fonda koji se iz godine u godinu smanjuje najviše zahvaljujući nelegalnom ribolovu kao i primjenom nedozvoljenih sredstava i alata u ribolovne svrhe. Poribljavanjem rijeke Tare donekle će se smanjiti negativni uticaj krivolova i dati još jači podsticaj ribolovnim društvima da još bolje vrše zaštitu vodnih resursa na teritoriji naše Opštine. |
| Ciljevi | * Razvoj sportsko ribolovnog turizma; * Povećanje količine ribe u rijeci Tari. |
| Opis mjere i kriterijumi za podršku | Pravo na podršku imaju sportsko – ribolovna udruženja koji su korisnici ribljeg fonda na teritoriji Opštine Mojkovac ili se bave sportskim ribolovom. Podrška se ogleda u vidu subvencije za nabavku riblje mlađi sa kojom će se izvršiti poribljavanje rijeke Tare, kao i za izgradnju plažnog mobilijara i uređenje priobalja rijeke „Tare”u flaj fišing zonama.  Korisnici podrške su dužni dostaviti službi za poljoprivredu račun o realizovanoj investiciji. |
| Korisnici | Sportsko – ribolovna udruženja. |
| Način  plaćanja | Direktno dobavljaču ili na žiro račun podnosioca zahtjeva. |
| Realizacija | Služba za poljoprivredu. |
| Procedura realizacije | Subvencija sportsko – ribolovnim društvima se vrši na osnovu zahtjeva i dokaza o nabavci riblje mlađi, kao i realizovane investicije na uređenju priobalja rijeke “Tare” za flaj fišing zonu. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **2.000,00 €** |

|  |  |
| --- | --- |
| 1. **Subvencija polisa za poljoprivrednu proizvodnju** | |
| Razlozi za podršku | Štete u poljoprivrednoj proizvodnji (uginuće stoke, štete od divljači na stoci, pojava grada ili požara u biljnim zasadima) redovan su pratilac poljoprivredne proizvodnje. Štete većeg obima prevazilaze mogućnost saniranja od strane poljoprivrednih proizvođača i mogu ozbiljno da ugroze opstanak poljoprivrednog gazdinstva pa i dugoročno održivi razvoj poljoprivrede. |
| Ciljevi | * Smanjenje negativnih posledica od šteta prouzrokovanih prirodnim nepogodama, bolestima I drugim vanrednim događajima. |
| Opis mjere i kriterijumi za podršku | Pravo na ovaj vid podrške imaju poljoprivredni proizvođači koji imaju u planu da osiguraju svoja grla krupne i sitne stoke, kao i svoje usjeve i plodove.  Na osnovu dostavljenih polisa od strane osiguravajuće kuće koje potpišu poljoprivredni proizvođači Opština Mojkovac će izvršiti uplatu dijela premije u iznosu od 30 %. Dio premije u iznosu od 20 % plaća osiguranik, dok preostali dio plaća Ministarstvo poljoprivrede i ruralnog razvoja po osnovu Sporazuma o sufinansiranju premije osiguranja za osiguranje poljoprivredne proizvodnje. |
| Korisnici | Poljoprivredni proizvođači koji se bave stočarstvom i biljnom proizvodnjom. |
| Način  plaćanja | Direktno na žiro-račun osiguravajuće kuće. |
| Realizacija | Služba za poljoprivredu u saradnji sa službom za trezor i osiguravajućom kućom. |
| Procedura realizacije | Mjera se realizuje na osnovu ugovora o poslovnoj saradnji sa Osiguravajućom kućom. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **10.000,00 €** |

|  |  |  |
| --- | --- | --- |
| 1. **Podrška poboljšanju uslova života na katunima** | | |
| Razlozi za podršku | Loša infrastruktura na katunima (obezbijeđenost lokalnim putevima, vodom i strujom) karakteristična je za mnoga planinska područja na teritoriji opštine Mojovac, a naročito ona koja su najudaljenija. Takvo stanje negativno utiče na razvoj kako planinskih tako i seoskih područja i u dobrom dijelu doprinosi depopulaciji seoskog stanovništva. Zaustavljanje ovog trenda i postizanje održivog razvoja ruralnih područja biće jedan od glavnih izazova lokalne samouprave Opštine Mojkovac. | |
| Ciljevi | * poboljšanje životnih uslova i kvaliteta života u ruralnim područjima; * stvaranje boljih uslova za razvoj poljoprivrede; * povećanje dohotka na poljoprivrednim gazdinstvima. | |
| Opis mjere i kriterijumi za podršku | Korisnici ove podrške mogu biti poljoprivredni proizvođači ( prednost imaju mladi proizvođači do 40.god,starosti) koji nemaju nikakve mogućnosti dovođenja električne energije na svojim katunima i koji na katune izvode pet ili više uslovnih grla. Sredstva za nabavku solarnih panela će se dodjeljivati bespovratno u iznosu od 80 % vrijednosti ukoliko prethodno nije podržan od strane MPŠV. Poljoprivredni proizvođači mogu takođe konkurisati i za nabavku agregata i uređenje vodopoja i ostvariti podršku do 50 %, a u zavisnosti od toga da li su prethodono dobili podršku za istu investiciju od strane MPŠV.  Potrebna dokumentacija:   * zahtjev za sufinansiranje; * listing o brojnom stanju govedi i godišnji popis ovaca i koza; * potvrda o kretanju na katun; * fotokopija žiro računa; * rješenje o upisu u registar poljoprivrednih gazdinstava. | |
| Korisnici | Poljoprivredni proizvođači koji ispunjavaju gore navedene uslove i koji na katunu izdižu najmanje tri mjeseca u toku godine. | |
| Način  plaćanja | Opština uplaćuje direktno na račun firme koja bude odabrana za izvođača radova 80 % od vrijednosti solarnih panela, a potencijalni korisnici sufinansiraju ostalih 20 %. Dok za ostale vrste investicijama plaćanje se vrši direktno na račun podnosioca zahtjeva. | |
| Realizacija | Služba za poljoprivredu u saradnji sa dobavljačem opreme koji se odabira na osnovu neposrednog sporazuma. | |
| Procedura realizacije | Mjera se sprovodi do 01.09.2023.godine na bazi prijava potencijalnih korisnika u skladu sa Programom podsticajnih mjera za 2023.god. | |
| Nadzor i kontrola | Sekretarijat za poljoprivredu, vodoprivredu i ruralni razvoj. | |
| **Finansijski plan** | **8.000,00 €** |

|  |  |
| --- | --- |
| **10.** **Upravljanje rizicima u poljoprivrednoj proizvodnji** | |
| Razlozi za podršku | Štete u poljoprivrednoj proizvodnji (uginuće stoke, štete od divljači na stoci) redovan su pratilac poljoprivredne proizvodnje. Štete većeg obima prevazilaze mogućnost saniranja od strane poljoprivrednih proizvođača i mogu ozbiljno da ugroze opstanak poljoprivrednog gazdinstva pa i dugoročno održivi razvoj poljoprivrede. |
| Ciljevi | * Smanjenje negativnih posledica od šteta prouzrokovanih prirodnim nepogodama, bolestima I drugim vanrednim događajima. |
| Opis mjere i kriterijumi za podršku | Pravo na ovaj vid podrške imaju poljoprivredni proizvođači koji su pretrpjeli štetu uginućem stoke, napadom divljači na stoku, kao i štete na objektima za stočarsku proizvodnju usled elementarnih nepogoda ( poplava, požar, udar groma).  Poljoprivredni proizvođač predaje zahtjev za naknadu štete zajedno sa potrebnom dokumentacijom komisji za procjenu šteta od elementarnih nepogoda koja razmatra zahtjev, izlazi na lece mjesta i o tome sačinjava zapisnik i na osnovu zatečenog stanja određuje visinu sredstava za dodjelu koja mogu iznositi maksimalno do 30 % od procijenjene štete.  Potrebna dokumentacija:   * Zahtjev; * Veterinarski izvještaj; * Žiro-račun. |
| Korisnici | Poljoprivredni proizvođači koji se bave stočarstvom. |
| Način  plaćanja | Direktno na žiro račun podnosioca zahtjeva. |
| Realizacija | Komisija za procjenu šteta od elementarnih nepogoda, služba za poljoprivredu |
| Procedura realizacije | Mjera se sprovodi do kraja 2023.godine do iznosa predviđenog budžetom za istu godinu, podnošenjem zahtjeva službi za poljoprivredu sa dokazima i potrebnom dokumentacijom. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **3.000,00 €** |

|  |  |  |
| --- | --- | --- |
| **11.** **Podrška podizanju i opremanju voćnih zasada** | | |
| Razlozi za podršku | Većina višegodišnjih zasada na području opštine ekonomski je zastarjelo pa je potrebno podizanje novih zasada sa novim sortama i podlogama koje će dati veće i kvalitetnije prinose.  Mnoga poljoprivredna gazdinstva nisu u mogućnosti da u dovoljnom obimu samostalno finansiraju investiciju u voćarstvu tako da ostaju prirodni resursi nedovoljno iskorišćeni, a proizvođači uskraćeni za dodatni prihod iz sektora voćarstva.  Ovim programom pomaže se zasnivanje voćnih zasada, koji će uz redovnu primjenu savremene agrotehnike biti ekonomski opravdani. | |
| Ciljevi | * bolje korišćenje prirodnih resursa podizanjem novih višegodišnjih zasada sadnim materijalom kontrolisanog kvaliteta; * povećanje domaće ponude na tržištu; * podizanje konkurentnosti domaćih proizvoda. | |
| Opis mjere i kriterijumi za podršku | Pravo na ova podsticajna sredstva imaju poljoprivredni proizvođači koji podignu zasad:   * *jabučastih ili koštičavih voćnih vrsta* na minimalnoj površini od 0,10 ha i sa gustinom sadnje propisane od strane MPŠV. Iznos podsticajnih sredstava je 50% nabavne cijene sadnica, odnosno 20 % za proizvođače koji ostvaruju pravo na podršku kod MPŠV ili neke druge organizacije * *Jagodičastih voćnih vrsta* ( jagoda, kupina, borovnica, ribizla, aronija, ogrozd) na minimalnoj površini od 0,10 ha i minimalni broj sadnica po ha propisanim od strane MPŠV. Iznos podsticajnih sredstava je 50% nabavne cijene sadnica, odnosno 20 % za proizvođače koji ostvaruju pravo na podršku kod MPŠV ili neke druge organizacije. * Kroz ovu mjeru će se podržati i nabavka: potpornih stubova za špalirni uzgoj i žice, protivgradnih mreža, kao i mreža za zaštitu od ptica i agrotekstil.Poljoprivredni proizvođači koji za investicije ove vrste mogu ostvariti podršku preko nekog od javnih poziva na osnovu ovoga programa mogu ostvariti dodatnu podršku od 20 % ali ne više od 400 € po zahtjevu, dok poljoprivredni proizvođači koji ne mogu ostvariti podršku preko negog od javnih poziva, na osnovu ovog programa mogu ostvariti podršku od 50 %, ali ne više od 800 € po zahtjevu. * Podržava se nabavka motornih pumpi za tretiranje voća, teleskopskih testera za rezidbu voća u vrijednosti do 300 eura, sa 50 % subvencije za poljoprivredne proizvođače koji posjeduju minimum 5 ari zasada jagodičaste voćne vrste ili minimum 10 ari jabučaste i koštičave voćne vrste upisane u RPG.   Potrebna dokumentacija:   * Zahtjev, račun o kupljenom sadnom materijalu i higijenskoj ispravnosti sadnica, dokaz ovlasništvu ili zakupu zemljišta, rješenje o upisu u registar poljoprivrednih gazdinstava kod MPŠV, kopija žiro računa. | |
| Korisnici | Poljoprivredni proizvođači upisani u registara poljoprivrednih gazdinstava kod MPŠV. | |
| Način  plaćanja | Direktno na žiro račun podnosioca zahtjeva. | |
| Realizacija | Sekretarijat za poljoprivredu, vodoprivredu i ruralni razvoj. | |
| Procedura realizacije | Proizvođači podnose zahtjeve službi za poljoprivredu do 15.12.2023.godine. Nakon isteka roka za podnošenje zahtjeva komisija obilazi proizvođače nakon čega sačinjava zapisnik o zatečenom stanju i nadležni sekretarijat vrši isplatu novčanih sredstava. | |
| Nadzor i kontrola | Sekretarijat za poljoprivredu, vodoprivredu i ruralni razvoj. | |
| **Finansijski plan** | **UKUPNO** | **5.000,00 €** |

|  |  |  |
| --- | --- | --- |
| **12**. **Promocija poljoprivrednih proizvoda i poljoprivrede** | | |
| Razlozi za podršku | Jedna od karakteristika poljoprivrede na području Mojkovačke Opštine ja da tržištu nudi veoma raznovrsnu paletu proizvoda, ali u malim količinama. Često potrošači nemaju dovoljno informacija o tim proizvodima. S druge strane, mali proizvođači i prerađivačka industrija nijesu u mogućnosti da samostalno promovišu sopstvene proizvode. Takođe, postoji potreba da mojkovački proizvođači kroz različite vidove posjeta i razmjene iskustava sa kolegama iz drugih krajeva Crne Gore i iz inostranstva steknu nova znanja i unaprijede svoju proizvodnju.  Nedostatak ekonomije obima može se nadomjestiti sa podržanom generičkom promocijom, kao i sa promovisanjem odgovarajućih tržišnih aktivnosti za specičične proizvode. Stoga je potrebno i dalje sprovoditi ciljnu podršku i intenzivirati rad na promociji i marketingu mojkovačkih proizvoda. | |
| Ciljevi | * Promocija poljoprivrednih proizvoda; * Uspostavljanje i jačanje veze između turizma i poljoprivrede; * Povećanje saradnje među poljoprivrednicima Mojkovca; * Podizanje svijesti potrošača o kvalitetu proizvoda. | |
| Opis mjere i kriterijumi za podršku | Mjera jačanja konkurentnosti poljoprivrede se sprovodi kroz podršku raznim vidovima promotivnih kampanja:   * Organizovanje i učešće na lokalnim, regionalnim i međunarodnim sajmovima; * Organizovanje izložbi, okruglih stolova, stručnih predavanja, studijske posjete i drugih manifestacija; | |
| Korisnici | Subjekti koji se bave proizvodnjom i preradom poljoprivrednih i pčelarskih proizvoda, nevladine organizacije, registrovana udruženja u poljoprivredi i pčelarstvu, turističke i slične organizacije. | |
| Način  plaćanja | Po ispostavljenom planu i programu, zahtjevu, izvještaju i fakturi za tekuću godinu. | |
| Realizacija | Sekretarijat za finansije imovinu i ekonomski razvoj u saradnji sa proizvođačima, udruženjima, NVO, turističkim i sličnim organizacijama. | |
| Procedura realizacije | Mjera se sprovodi na bazi godišnjih zahtjeva potencijalnih korisnika i dostavljenih planova i programa. Zahtjevi se podnose Službi za poljoprivredu do 01.12.2023.godine. | |
| Nadzor i kontrola | Sekretarijat za poljoprivredu, vodoprivredu i ruralni razvoj. | |
| **Finansijski plan** | **UKUPNO** | **5.000,00 €** |

|  |  |  |
| --- | --- | --- |
| **13. Izrada projektne dokumentacije** | | |
| Razlozi za podršku | Veliki materijalni troškovi za izradu neophodne dokumentacije za IPARD i druge slične projekte često su prepreka za veći dio proizvođača koji bi konkurisali za raspoloživa sredstva. Pomoć poljoprivrednim proizvođačima pri izradi projektne dokumentacije kako bi se povuklo što više sredstava iz Evropskih fondova namijenjenih poljoprivrednoj proizvodnji predstavljaće glavni izazov i naš primarni cilj kada je razvoj poljoprivrede u pitanju. | |
| Ciljevi | * Veće iskorišćenje sredstava iz EU fondova; * Jačanje administrativnih kapaciteta; * Podsticaj poljoprivrednih proizvođača da apliciraju z EU projekte. | |
| Opis mjere i kriterijumi za podršku | Pravo na podsticajna sredstva imaju poljoprivredni proizvođači koji planiraju da apliciraju za IPARD i slične projekte namijenjene jačanju i razvoju poljoprivredne proizvodnje. Poljoprivredni proizvođači imaju pravo na subvenciju u visini do 70 % od vrijednosti troškova za izradu projektne i aplikacione dokumentacije ( ali ne više od 1.500 po zahtjevu) neophodne za prijavu na javne pozive i to za:  a) agro turizam;  b) primarna proizvodnja i prerada.  Neophodna dokumentacija: zahtjev, fiskalni računi, dokaz o upisu u registar poljoprivrednih gazdinastava, kopija žiro računa. | |
| Korisnici | Poljoprivredni proizvođači upisani u registar poljoprivrednih gazdinstava. | |
| Način  plaćanja | Direktno na žiro račun podnosioca zahtjeva. | |
| Realizacija | Sekretarijat za poljoprivredu, vodoprivredu i ruralni razvoj. | |
| Procedura realizacije | Poljoprivredni proizvođači podnose zahtjeve do 01.12.2023.godine sa potrebnom dokumentacijom službi za poljoprivrednu nakon čega se odlučuje o istim i vrše isplate | |
| Nadzor i kontrola | Sekretarijat za poljoprivredu, vodoprivredu i ruralni razvoj. | |
| **Finansijski plan** |  | |
| **Agroturizam** | **8.000 €** |
|  | **Primarna proizvodnja i prerada** | **2.000 €** |
| **UKUPNO** | | **10.000 €** |

|  |  |
| --- | --- |
| **14. Nabavka opreme za cijeđenje voća, ostalu preradu i finalni proizvod** | |
| Razlozi za podršku | Veći dio poljoprivrednih proizvođača koji posjeduje veće voćne zasade svoje prinose prodaje najvećim dijelom na kućnom pragu u svježem stanju ili pak prerađuje u alkoholno piće. Ovom mjerom cilj je da se podstaknu poljoprivredni proizvođači da svoje prinose prerađuju u sok kako bi povećali svoje prihode i podstakli ostale proizvođače na proizvodnju organske hrane.  Ovim programom pomaže se podsticanje postojećih proizvođača voća , da na svojim gazdinstvima cijede sok od svojeg voća. |
| Ciljevi | * bolje iskorišćavanje postojeće proizvodnje; * podsticanje proizvođača na preradu; * povećanje domaće ponude na tržištu; * podizanje konkurentnosti domaćih proizvoda. |
| Opis mjere i kriterijumi za podršku | Pravo na ova podsticajna sredstva imaju poljoprivredni proizvođači koji posjeduju minimum 10 ari jagodičastih voćnih vrsta ili 30 ari jabučastih ili koštičavih voćnih vrsta, odnosno 3 uslovna grla. Preko ovog programa moguće je nabaviti svu potrebnu opremu za cijeđenje soka, pravljenje dzemova i ostalu preradu izuzev nabavke kazana za rakiju i opreme za proizvodnju alkoholnih pića.  Maksimalna prihvatljiva investicija iznosi do 3.000 €, a maksimalna podrška do 40 %.  Proizvođač je dužan dostaviti sledeću dokumentaciju:   * Zahtjev, račun o kupljenoj opremi, garantni list, dokaz o prenosu sredstava, rješenje o upisu u registar poljoprivrednih gazdinstava kod MPŠV, rješenje o registraciji objekta za preradu, kopija žiro računa. |
| Korisnici | Poljoprivredni proizvođači upisani u registara poljoprivrednih gazdinstava kod MPŠV. |
| Način  plaćanja | Direktno na žiro račun podnosioca zahtjeva. |
| Realizacija | Služba za poljoprivredu |
| Procedura realizacije | Proizvođači podnose zahtjeve službi za poljoprivredu do 15.11.2023.godine. Nakon isteka roka za podnošenje zahtjeva komisija obilazi proizvođače nakon čega sačinjava zapisnik o zatečenom stanju i nadležni sekretarijat vrši isplatu novčanih sredstava. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **5.000,00 €** |

|  |  |
| --- | --- |
| **15. Direktna plaćanja u organskoj proizvodnji** | |
| Razlozi za podršku | Sve veća potražnja za organskom hranom kako na domaćem tako i na inostranom tržištu trend je koji je sve prisutnijij. Imajuči u vidu da je naše područje sačuvano kada je upotreba pesticide u pitanju i da predstavlja ekološki zdravu sredinu predstavlja važan preduslov i dobar osnov za razvoj ove grane poljoprivrede.  Visoki troškovi proizvodnje, usitnjenost poljoprivrednih gazdinstava, slabija platežna moć naših građana trenutno su glavna prepreka našim organskim proizvođačima u daljem bavljenju i unapređenju svoje proizvodnje. |
| Ciljevi | * Povećanje proizvodnih površina; * Proizvodnja zdrave hrane; * Smanjenje negativnog uticaja poljoprivrede na okolinu. |
| Opis mjere i kriterijumi za podršku | Pravo na podršku imaju registrovani organski proizvođači koji posjeduju sertifikat za bavljenje organskom proizvodnjom i posjeduju:   * 0,15 ha za proizvodnju povrća u zaštićenim prostorijama i 0,30 ha za proizvodnju povrća na otvorenom; * 0,50 ha za višegodišnje kulture( voće, ljekovito i aromatično bilje ); * 0,50 ha za ratarske kulture; * 3 grla krava i priplodnih junica; * 30 ovaca; * 30 koza; * 300 jedinki živine; * 20 pčelinjih društava.   Visina podrške: u biljnoj proizvodnji 100 €/ha, u stočarstvu 50 €/uslovno grlo, u živinarstvu 0,50 €/jedinki živine, u pčelarstvu 10 €/društvu.  Potrebna dokumentacija: zahtjev, kopija sertifikata, izvještaj sertifikacionog tijela, listing o brojnom stanju životinja, kopija žiro-računa. |
| Korisnici | Organski proizvođači koji posjeduju sertifikat za organsku proizvodnju. |
| Način  plaćanja | Direktno na žiro račun podnosiopca zahtjeva. |
| Realizacija | Služba za poljoprivredu |
| Procedura realizacije | Organski proizvođači podnose zahtjeve do 01.08.2023.godine, nakon čega se vrši terenska kontrola i isplata podsticajnih sredstava. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **2.000,00 €** |

|  |  |
| --- | --- |
| **16.** **Subvencija za nabavku sitne mehanizacije** | |
| Razlozi za podršku | Veliki broj porodičnih gazdinstava ruralnog područja opštine zbog visokih cijena kosačica nije u mogućnosti da nabavi iste, a postojeća oprema na gazdinstvima je zastarjela i izraubovana pa su proizvođači primorani da je obnove. Boljom opremom će se modernizovati proizvodnja, povećati produktivnost gazdinstva i ekonomski status samih proizvođača. |
| Ciljevi | * Modernizacija primarnih poljoprivrednih proizvođača; * Poboljšanje uslova rada; * Podizanje standarda. |
| Opis mjere i kriterijumi za podršku | Kroz ovu mjeru podržava se nabavka sitne mehanizacije izuzev traktora i priključaka za traktore.  Poljoprivredni proizvođači koji nabave sitnu mehanizaciju, a ostvari parvo na podršku kod MPŠV biće podržan sa 20 % ( ali ne više od 1000 €), dok poljoprivredni proizvođači koji neostvare prvo na podršku kod MPŠV biće podržani kroz ovu mjeru sa 50 % povrata ( investicije do 499,00 €).  Pravo na subvenciju imaju poljoprivredni proizvođači koji posjeduju minimum 3 uslovna grla stoke, 30 ari jagodičastog voća, odnosno 50 ari pod koštičavim ili jabučastim voćnim vrstama ili 50 ari pod krmnim biljem.  Poljoprivredni proizvođač je obavezan da dostavi: zahtjev za podršku uz dokaze – račun o nabavci , (fiskalni račun ili drugi dokaz o plaćanju – preko banke), listing o brojnom stanju govedi ili popisni list za koze i ovce, rješenje o upisu u RPG kod MPŠV i žiro-račun.  Komisija vrši obilazak svakog podnosioca zahtjeva i pravi izvještaj sa foto zapisima. |
| Korisnici | Poljoprivredni proizvođači upisani u RPG kod MPŠV. |
| Način  plaćanja | Direktno na žiro račun podnosioca zahtjeva. |
| Realizacija | Služba za poljoprivredu |
| Procedura realizacije | Podnošenje zahtjeva sa potrebnom dokumentacijom vrši se službi za poljoprivredu do 01.08.2023. god. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **20.000,00 €** |

|  |  |
| --- | --- |
| **17. Podrška razvoju stočarstva i živinarstva** | |
| Razlozi za podršku | S obzirom na teritorijalni položaj i prirodne resurse sa kojima raspolaže opština Mojkovac, stočarstvo predstavlja jednu od najznačajnijih grana poljprivredne proizvodnje. Tri planine i velike pašnjačke površine koje se nalaze na teritoriji naše opštine predstavljaju idelane preduslove za razvoj i unapređenje stočarske proizvodnje.  Opština Mojkovac je tokom prethodnih decenija važila za prepoznatljiv stočarski kraj, gdje se u seoskom području uvjek moglo naći na stotine domaćina koji su držali po 100 i više ovaca, koza i u prosjeku 10 i više govedi. Međutim migracije stanovništva iz sela u grad dovele su do toga da se trenutno u seoskom području nalazi mali broj uglavnom staračkih domaćinstava koja uglavnom posjeduju po jednu ili dvije krave . Iz tog razloga podrška i unapređenje stočarstva predstavlja jednan od glavnih pravac razvoja poljoprivrede na teritoriji opštine Mojkovac. |
| Ciljevi | * Povećanje broja grla stoke; * Povećanje proizvodnje zdrave hrane; * Bolja iskorišćenost pašnjačkih površina; * Podsticaj mladih ljudi na bavljenje stočarstvom i živinarstvom; * Unapređenje razvoja živinarstva; * Jačanje postojećih i stvaranje novih kooperanata u sektoru mljekarstva. |
| Opis mjere i kriterijumi za podršku | * ***Kozarstvo i ovčarstvo:*** Podrška se obezbjeđuje kao vid bespovratnog granta za nabavku 10 do 15 koza alpske rase i priplodnih ovnova radi poboljšanja rasnog sastava postojećih stada u opštini. Prednost u dodjeli imaće mladi poljoprivredni proizvođači do 40 godina starosti, a koji posjeduju adekvatne uslove za bavljenje ovom granom poljoprivredne proizvodnje i brinu o grlima po kodeksu dobre poljoprivredne prakse. Dobitnik bespovratne grant podrške potpisaće sa opštinom ugovor o dodjeli bespovratnog granta u kome će preciznije biti navedene obaveze korisnika grant podrške. * ***Govedarstvo:*** Kroz ovu mjeru podržaće se i sufinansiranje u iznosu do 20% za nabavku steonih junica za poljoprivredne proizvođače koji grla nabave preko Javnog poziva MPŠV ali ne više od 500,00 € po grlu. * ***Živinarstvo:*** Kroz ovu mjeru podržaće se investicije u izgradnju mini živinarskih farmi za proizvodnju konzumnih jaja, za proizvođače koji posjeduju objekte za proizvodnju. Prednost pri dodjeli imaće mladi poljoprivredni proizvođači do 40.godina starosti, a precizniji uslovi biće definisani javnim pozivom.   Potrebna dokumentacija: zahtjev, fotokopija lične karte, rješenje o upisu u RPG. |
| Korisnici | Zainteresovani potencijalni poljoprivredni proizvođači upisani u RPG. |
| Način  plaćanja | Drektno na žiro raču dobavljača ili podnosioca zahtjeva. |
| Realizacija | Sekretarijat za poljoprivredu, vodoprivredu i ruralni razvoj. |
| Procedura realizacije | Proizvođači podnose zahtjev sa potrebnom dokumentaciom do 01.07.2023.godine nakon čega se zahtjevi razmatraju, obilaze podnosioci zahtjeva i potpisuju grantovi o podršci. |
| Nadzor i kontrola | Sekretarijat za poljoprivredu, vodoprivredu i ruralni razvoj. |
| **Finansijski plan** | **40.500,00 €** |

OSTALE ODREDBE

Poljoprivredni proizvođač koji posjeduje registrovano poljoprivredno gazdinstvo može konkurisati najviše za dvije mjere ovog Programa. To se ne odnosi na mjere 1, 2, 3, 7, 8, 10, 12, 13 i 15.

Pravo na podršku imaju imaju isključivo registrovana poljoprivredna gazdinstva kod MPŠV.

Nadzor nad sprovođenjem mjera kao i neposrednu kontrolu na terenu vršiće stručna komisija.

Sekretarijat zadržava pravo da ukoliko za određena podsticajna sredstva nema dovoljno zahtjeva preostala planirana sredstva mogu se preusmjeriti za drugu podsticajnu mjeru za koju je budzet istrošen ili naknadno uraditi novu mjeru.

Ukoliko se planirana sredstva potroše prije isteka rokova predviđenih ovim programom, proljoprivredni proizvođači će blagovremeno biti obaviješteni preko sajta Optine o zatvaranju programa.

VD SEKRETAR: PREDSJEDNIK OPŠTINE:

Tatjana Simić Vesko Delić